બાળકોમાં નાની ઉમરથી જ આવી ટેવ પડે તો ભવિષ્યમાં શહેરની જાહેર સફાઈ અને સ્વચ્છતાની બાબતમાં તંત્રને ખુબ જ મહત્વનો સહયોગ પ્રાપ્ત થઇ શકે. મ્યુનિ. કમિશનર શ્રી બંછાનિધિ પાનીએ એ પણ યાદ કરાવ્યું હતું કે, થોડા સમય પૂર્વે રાજકોટ મહાનગરપાલિકા દ્વારા નાગરિકો સુકો અને ભીનો કચરો અલગ અલગ રાખવાની ટેવ કેળવે અને આ જાગૃતિનાં માધ્યમથી શહેરને સ્વચ્છ અને સુંદર રાખવાની કવાયત વધુ અર્થસભર રીતે ફળદાયી નીવડે તે માટે સમગ્ર શહેરમાં જબરદસ્ત જનજાગૃતિ અભિયાન ચલાવવામાં આવ્યું હતું.